__TOC__
Lyschanders drengeår faldt på [[Den Nordiske Syvårskrig]]s tid, da provinserne øst for [[Øresund]] hjemsøgtes med ild og sværd. Et par af hans ældre søskende blev sendt til [[København]], hvor de døde i de [[pest]]agtige [[epidemi]]er, der ledsagede krigen. I hjemmet døde hans moder. Efter krigen blev han sendt til det nærliggende [[Herrisvad]], hvor en af de gamle [[klosterskole]]r endnu
bestod under ledelse af præsten Knud Jensen Møenbo. I ham fik Lyschander en kundskabsrig og dygtig lærer. Man ved ikke, hvornår Lyschander blev [[studentereksamen|student]], men allerede tidligt begyndte han at sysle med litterære arbejder. Kun 20 år gammel forfattede han et ret udførligt [[register (indeks)|register]] til de danske [[landskabslove]] efter ord og emner, med optegnelser om [[mønt]] og [[Målestok|mål]] i ældre tid. Det er skrevet i "[[kalente]]provsternes gård i [[Roskilde]]", hvor han altså [[1578]] har haft ophold. Året efter optrådte han som [[latin]]sk digter, og siden fremkom der fra hans hånd en række [[Metrik (verslære)|metriske]] arbejder i det latinske sprog, men dog over [[fædreland]]ske emner. Allerede tidligt ser man således digteren og [[historiker]]en ligesom kæmpe om overtaget hos ham. Hans digtning begyndte på latin, men endte på [[dansk (sprog)|dansk]], og det således, at han med berettigelse kan nævnes som den sidste betydelige digter i Danmark i gammel [[rimkrønike]]stil.
Historie